《吴承远讥登山》
宋代·胡宏

胸中无滞是神仙，行止由来各有天。
洞里道人心快快，云间游子自翩翩。
尘怀已逐山风扫，好意都从梅蕊传。
回首七香车上客，大家归去莫流连。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。